Til að reikna út eftirstöðvar verðtryggðra skulda í árslok 2013 þarf að hafa við höndina kvittun fyrir síðustu afborgun á árinu . Ef þar koma fram eftirstöðvar með áföllnum verðbótum eftir greiðslu skal margfalda þá fjárhæð með margföldunarstuðli er gildir fyrir þann gjalddagamánuð skv. eftirfarandi töflum . Töflur 1 og 2 gilda fyrir lán sem eru verðtryggð skv. byggingarvísitölu , tafla 3 skv. lánskjaravísitölu og tafla 4 skv. neysluverðsvísitölu . Ef aðeins koma fram eftirstöðvar án áfallinna verðbóta eftir greiðslu verður að margfalda þá fjárhæð með vísitölu fyrir janúar 2014 og deila með vísitölu lántökumánaðarins . Lán , sem veitt hafa verið til nýbygginga og kaupa á eldri íbúðum úr Byggingasjóði ríkisins frá 1. júlí 1974 til júní 1979 , eru að hluta verðtryggð skv. byggingarvísitölu , þ.e. 30% , 40% eða 60% . Greiðslujöfnunin nær sjálfkrafa til allra sem fengið höfðu fullverðtryggð lán úr báðum byggingarsjóðunum eftir gildistöku laganna . Einstaklingum , sem fengið höfðu fullverðtryggð lán úr sjóðunum fyrir gildistöku laganna , var gefinn kostur á að sækja um greiðslujöfnun . Lán úr Byggingarsjóði ríkisins frá 1. júlí 1979 til mars 1982 til nýbygginga og eldri íbúða , eru verðtryggð skv. fullri byggingarvísitölu og skal nota töflu 2 til að reikna út eftirstöðvar þeirra . Ef lánið er ekki með greiðslujöfnun skal margfalda fjárhæð , sem fram kemur í reitnum „ Eftirstöðvar með verðbótum eftir greiðslu " , á kvittun fyrir greiðslu síðustu afborgunar á árinu , með margföldunarstuðli þess gjalddagamánaðar , sbr. dæmi 2 . Ef lánið er með greiðslujöfnun skal margfalda fjárhæð , sem fram kemur í reitnum „ Skuld samtals með verðbótum " , með sama margföldunarstuðli .